'Lesar je vidio cijene, možda je očekivao da ćemo ga častiti...'

Lesar se vlasniku požalio telefonski i tražio je da mu vrati 50 posto od plaćenog iznosa te prijetio da će mu uništiti lokal. Ugostitelj ga je pozvao da večeru da pokušaju riješiti problem, ali on je to odbio

<p>Nakon što se pobjednik MasterChefa, Nikola Lesar, koji već dvije godine radi na Tajlandu na društvenim mrežama požalio na cijene i uslugu jednog restorana na jadranskoj obali, oglasio se i vlasnik objekta Zlatko Makek koji kaže da se Lesar nije žalio dok je jeo.</p><p><strong>POGLEDAJTE VIDEO:</strong></p><p>- Došao nam je s prijateljicom i roditeljima. Ja ga osobno nisam ni prepoznao, ali moja konobarica jest. Jako se trudila oko njih, kuhari također. Više od sat vremena bila je na usluzi isključivo njima. Otvorila im je pet butelja vina kako bi si oni mogli izabrati najbolju. Čak su se i fotografirali za uspomenu te razmijenili brojeve telefona - rekao je ugostitelj s 40-godišnjim iskustvom za <a href="http://www.jutarnji.hr/vijesti/hrvatska/nas-proslavljeni-kuhar-pozalio-se-zbog-cijena-u-poznatom-restoranu-jad-i-sramota-ovog-ima-samo-kod-nas-vlasnik-restorana-dok-je-jeo-nije-se-zalio/6330841/">Jutarnji</a>. </p><p>Kazao je i da ga je Lesar kasnije nazvao i žalio se da mu je sirove škampe naplatio isto kao i pečene, a sam ih je tako naručio. Tražio je da mu vrati 50 posto od plaćenog iznosa i prijetio da će mu uništiti lokal. </p><p>- Pa cijelo vrijeme sam bio ondje! Nakon što me napao preko telefona, pozvao sam ga dođe na večeru, da vidimo gdje smo, ako smo uopće pogriješili, ali i to je odbio - kaže vlasnik koji se zbog svega osjeća jadno i bijedno. </p><p>- Gospodin Lesar je vidio cijene prije nego što je naručio, sve je transparentno. Uostalom, nije došao na ćevape i pomfrit. Ili je možda očekivao da ćemo ga častiti jer je TV zvijezda - kazao je Makek.</p>